ДЗЯЦІНСТВА мы лічым бесклапотнай, радаснай, цудоўнай парой. Такім яго робяць для нас дзядулі і бабулі, таты і мамы, а яшчэ выхавацелі ў дзіцячым садку. З добрай усмешкай яны сустракаюць раніцай. Падбадзёрваюць тых, хто яшчэ пацірае вочкі, абдымаюць, калі па тварыку пакацілася слязінка, прыміраюць, калі не падзялілі машынку ці ляльку. Нібы чараўнікі, што збеглі са старонак добрай казкі, раскрываюць малым таямніцы рэальнага свету.